Šarkanica (vrch v Spišsko-gemerskom krase)

Šarkanica () je vrch v Spišsko-gemerskom krase, krajinnom celku Slovenského rudohoria. Leží približne  severne od Tisovca.

 Poloha 
Nachádza sa v juhozápadnej časti Spišsko-gemerského krasu, v geomorfologickom podcelku Muránska planina. Leží v Banskobystrickom kraji, na hranici okresov Revúca a Rimavská Sobota a zasahuje na katastrálne územie obce Muráň a mesta Tisovec. Najbližším sídlom je južne ležiaci Tisovec, východne sa nachádza Muráň, Muránska Lehota a Muránska Dlhá Lúka. Vrch leží v Národnom parku Muránska planina a NPR Šarkanica.

 Opis 
Šarkanica leží v južnej časti Muránskej planiny, v nevýraznom hrebeni vedúcom od Kľaku () južným smerom cez Ostricu (). Západne sa nachádza Pacherka (), Kostolný vrch (), Bánovo () a Strieborná (), severne Hajnáš (), Vysoký vrch (), Malá Stožka (), Veľká Stožka (), Kľak, Ostrica, Pavelková () a Macov vrch (), východne Radzim (), Kohút (), Krížna poľana () a Tri chotáre () a južne Tŕstie (), Ostrá () a Hradová ().Stolické vrchy. Turistická mapa. 1 : 50 000. Harmanec: VKÚ, a. s. Západne sa zvažujúce svahy odvodňujú prítoky Rimavy, voda z východných odteká prítokmi riečky Muráň do Slanej. Vrcholom vedie značená turistická trasa. 

 Výhľady 
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať najmä okolité vrchy Spišsko-gemerského krasu, no tiež Nízke Tatry, Veporské a Stolické vrchy a Revúcku vrchovinu.

 Prístup 
 po  zeleno značenej turistickej trase:
 od juhu z Tisovca 
 od severu z rázc. Sivákova cez Ostricu ()

 Referencie 

 Pozri aj 
 Spišsko-gemerský kras
 Muránska planina 
 národná prírodná rezervácia Šarkanica
 Zoznam vrcholov v Spišsko-gemerskom krase

 Externé odkazy 
 Poloha na turistickej mape

Kategória:Vrchy v Spišsko-gemerskom krase
Kategória:Vrchy v Muránskej planine
Kategória:Tisícovky na Slovensku
Kategória:Vrchy v okrese Revúca
Kategória:Vrchy v okrese Rimavská Sobota
Kategória:Muráň (obec)
Kategória:Tisovec (okres Rimavská Sobota)